[{"text_idx": "#000001", "text": "9. juunil va\u0308ljus kooli eest u\u0308ks vahva seltskond o\u0303ppereisile. Ilm oli u\u0308sna pilves ja a\u0308hvardas isegi vihma sadama hakata. Bussiso\u0303idu ajal olid lapsed erakordselt vaiksed ja rahulikud. Seda oli meeldiv to\u0303deda."}, {"text_idx": "#000002", "text": "Reisi esimene sihtma\u0308rk oli lennundusmuuseum. Muuseumis ka\u0308isid parajasti ettevalmistused lennunduspa\u0308evadeks. O\u0303nneks hakkas just sel ajal, kui meie kohale jo\u0303udsime, ilm va\u0308ga ilusaks muutuma. Pa\u0308ike tuli va\u0308lja ja soojakraadid muudkui to\u0303usid."}, {"text_idx": "#000003", "text": "Saime na\u0308ha va\u0308ga paljusid kunagi kasutuses olnud lennukeid, helikoptereid ja isegi so\u0303jamasinaid. Mo\u0303ned lennukid olid avatud ning nendes sai ringi liikuda ning sisustust na\u0308ha. Kahes majakeses oli va\u0308lja pandud suurtes kogustes lennukimudeleid, nii pisikesi kui ka suuremaid. Vo\u0303imalus oli a\u0308ra ka\u0308ia muuseumi territooriumil asuvas vaatetornis. Lisaks vaatamisva\u0308a\u0308rsustele said lapsed batuutidel hu\u0308pata. See meeldis ko\u0303igile va\u0308ga. Enne a\u0308raso\u0303itu so\u0303ime kooli so\u0308o\u0308kla poolt kaasa antud maitsvat kartulisalatit ja jo\u0303ime morssi. Isu oli ko\u0303igil hea ja salat maitses va\u0308ga ha\u0308sti. Lennundusmuuseumis oli va\u0308lja ehitatud laudade ja pinkidega mo\u0303nus toitlustamise ala."}, {"text_idx": "#000004", "text": "Ja\u0308rgmine peatuspunkt oli Elva Lauluva\u0308ljak, mis asus Arbi ja\u0308rve a\u0308a\u0308res. Sealt liikusime va\u0308rskeltrajatud loodusrajale, kuhu oli u\u0308les pandud mitmeid infotahvleid Arbi ja\u0308rve taimestiku, loomastiku ja kalastiku kohta. Ja\u0308rve la\u0308hedale on rajatud kena purskkaevuga ja ma\u0308nguva\u0308ljakuga promenaad. Seal leidsid tegevust nii suuremate kui ka va\u0308iksemate klasside o\u0303pilased. Pa\u0308rast turnimist ja kiikumist promenaadil liikusime mo\u0308o\u0308da loodusrada edasi. Ees ootas ja\u0308rgmine seikluspargi moodi ma\u0308nguva\u0308ljak. Sealgi ja\u0308tkus lustimisro\u0303o\u0303mu ko\u0303igile meie o\u0303ppereisi osalistele. Nu\u0308u\u0308dseks olid lapsed saanud reisi jooksul hu\u0308pata, ronida, kiikuda nii palju, et aeg oli ja\u0308lle keha kinnitada. Seekord otsustasime teha poeku\u0308lastuse."}, {"text_idx": "#000006", "text": "O\u0303ppepa\u0308eva korraldas ja kirjutas Tiina Arbeiter.."}]